Паветра Беларусі багатаe не толькі на буслоў, але і на цікавыя і важныя для культурніцкага жыцця краіны ідэі. З гэтай прычыны грамадская культурніцкая кампанія “Будзьма беларусамі!” узяла на сябе ролю каталізатара для ініцыятыўных беларусаў. Калі вашыя нервовыя клеткі рэтранслююць з наасферы праекты, здольныя зрабіць культуру свайго горада і рэгіёна яскравым і разнастайным — вам сюды! “Кірмаш праектаў” — месца збору культурніцкіх прапановаў, іх аўтараў і крытыкаў. Праекты збіраюцца з тым, каб усім разам абмеркаваць іх важнасць, актуальнасць і магчымасці рэалізацыі. У онлайн-прасторы мы ствараем банк ідэяў, што дэманструюцца аўтарамі для прыцягнення грамадскай увагі і пошуку самай рознай падтрымкі.